钦定古今图书集成/明伦汇编/氏族典/第344卷 > 《廖用贤尚友录》 > 周景
## 钦定古今图书集成/明伦汇编/氏族典/第344卷 > 《廖用贤尚友录》 > 周景

举吏入上后堂，与共宴会，如此数四，乃遣之。先是，司
徒韩演在河内，志在无私，举吏当行，一辞而已。故当
时论者议此二人。景后征入为将作大匠。及梁冀诛，
景以故吏免官。顷之，复引拜尚书令，迁太仆卫尉。六”
年，代刘宠为司空。是时宦官任人，及子弟充塞列位。
景初视事，与太尉杨秉举奏“诸奸猾，自将军牧守以
下，免者五十馀人，遂连及中常侍防、东阳侯侯览、武
阳侯具瑗”，皆坐黜，朝廷莫不称之。视事二年，以地震
策免。岁馀，复代陈蕃为太尉。建宁元年薨。长子崇，至
甘陵相。中子忠，少历列位，累迁大司农。忠子晖，前为
洛阳令，去官，赐归。兄弟好宾客，雄江、淮间，出入从车
常百馀乘。后代皇甫嵩为太尉，以灾异免，复为卫尉，
从献帝东归洛阳。